***Gastonia*** je bio rod nodosaurida iz rane krede, prije oko 125 miliona godina, koji je nastanjivao prostore Sjeverne Amerike. Također je prvi polakantin koji je postavljen u muzeju Denver Museum of Nature and Science, zajedno sa srodnim *Gargoyleosaurusom*. Pronađen je u istom mjestu kao i *Utahraptor*, najveći poznati dromeosaurid.

Osobine
-------

Kosturi u North American Museum of Ancient Life
Odljev lubanje iz kolekcije Children's Museum of Indianapolis
*Gastonia* je dostizala dužinu od 4 do 6 metara i imala tipičnu tjelesnu građu ankilosaura. Noge su bile kratke i snažne, sa zadnjim nogama nešto dužim od prednjih, a tijelo je bilo pokriveno koštanim pločama koje su činile oklop. 

Duž leđa je imala na desetke većih ploča, između kojih su se nalazile manje. Sa strane je *Gastonia* imala dosta bodlji, koje su bile najveće na ramenima. Bila je u bliskom srodstvu sa rodom *Polacanthus*, koji je kao i ona imao štit iznad zdjelice i velike bodlje na ramenima. Glavu je karakterizirao širok usjek na premaksilarnoj kosti (lat. *Premaxila*, *Os incisivus*).

Kao i svi ankilosauri, *Gastonia* se kretala na četiri noge i hranila se biljkama.

Otkriće i vrste
---------------

Rodu *Gastonia* naziv je dao James Kirkland 1998. godine. Njegovi ostaci, koji su potpuniji nego kod ikojeg drugog polakantina, pronađeni su okrugu Grand u Utahu. Međutim, veliki broj neartikuliranih dijelova stvara problem zato što je onda teško saznati koliko je bodlji određena jedinka roda *Gastonia* zapravo imala. *Gastonia* je dobila naziv prema svoj otkrivaču, Robertu Gastonu. Robert Gaston je paleoumjetnik koji se bavi pravljenjem odljeva i replika fosila za privatne i javne kolekcije. 

Tipična vrsta, *G. burgei*, pronađena je u stijenama formacije Cedar Mountain (član Yellow Cat), za koje se smatra da su stare nekih 126 miliona godina.

Sistematika
-----------

Porodično stablo prema Pisani *et al.*, 2002:

|  |  |
| --- | --- |
|  | *Sauropelta*, *Silvisaurus* itd. |
|  |
|  | 

|  |  |
| --- | --- |
|  | *Gargoyleosaurus* |
|  |
|  | 

|  |  |
| --- | --- |
|  | *Minmi* |
|  |
|  | 

|  |  |
| --- | --- |
|  | *Shamosaurus* |
|  |
|  | 

|  |  |
| --- | --- |
|  | *Tsagantegia* |
|  |
|  | *Talarurus* |
|  |
|  | *Mymoorapelta* |
|  |
|  | *Polacanthus* |
|  |
|  | ***Gastonia*** |
|  |
|  | 

|  |  |
| --- | --- |
|  | *Pinacosaurus* |
|  |
|  | 

|  |  |
| --- | --- |
|  | *Ankylosaurus*, *Euoplocephalus* |
|  |
|  | *Nodocephalosaurus*, *Saichania*, *Tarchia* |
|  |

 |
|  |

 |
|  |

 |
|  |

 |
|  |

 |
|  |

 |
|  |

Kladogram prema Hill *et al.* (2003.), pojednostavljen i modifikovan. 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ankylosauria | 

|  |  |
| --- | --- |
|  | Nodosauridae |
|  |
| Ankylosauridae | 

|  |  |
| --- | --- |
|  | *Gargoyleosaurus* |
|  |
|  | 

|  |  |
| --- | --- |
|  | ***Gastonia*** |
|  |
|  | 

|  |  |
| --- | --- |
|  | *Gobisaurus* |
|  |
|  | *Minmi* itd. |
|  |

 |
|  |

 |
|  |

 |
|  |

 |
|  |

Analiza Thompson *et al.* iz 2012. svrstava rod *Gastonia* u Nodosauridae.

U popularnoj kulturi
--------------------

*Gastonia* je prikazana u jednom poglavlju knjige *Raptor Red* Roberta T. Bakkera u kojoj on prikazuje život jedne ženke *Utahraptora*. Bakker je opisao njihove obrambene taktike kada jedan *Acrocanthosaurus* bezuspješno napadne mladu *Gastoniu*. Kasnije je prikazano kako se mužjaci bore za pravo na parenje i gubitnici se valjaju u barama, prilikom čega ponekada izlože svoj nezaštićeni stomak. To se temelji na ponašanju nekih današnjih životinja, a ne na direktnim fosilnim dokazima.
*Gastonia* je prikazana u jednoj epizodi serije Jurassic Fight Club u kojoj se bori sa *Utahraptorom*.

Izvori
------

1. ↑  Kirkland, J.I. and Madsen, S.K. 2007. The Lower Cretaceous Cedar Mountain Formation, eastern Utah: the view up an always interesting learning curve. Fieldtrip Guidebook, Geological Society of America, Rocky Mountain Section. 1-108 p.
2. ↑  Bakker, Robert (September 1996). *Raptor Red* (paperback izd.). Bantam Books. str. 4. ISBN 0-553-57561-9.

* Gaston, R.W. Scellenbach, J. Kirkland, J.I. (2001). „Mounted skeleton of the Polacanthine Ankylosaur *Gastonia burgei*". u: Carpenter, Kenneth(ed). *The Armored Dinosaurs*. Indiana University Press. str. 386–398. ISBN 0-253-33964-2.
* Blows, W.T. (2001). „Dermal Armor of Polacanthine Dinosaurs". u: Carpenter, Kenneth(ed). *The Armored Dinosaurs*. Indiana University Press. str. 363–385. ISBN 0-253-33964-2.